CELEX: 62012CA0492
Language: sk
Date: 2013-09-19 00:00:00
Title: Vec C-492/12: Rozsudok Súdneho dvora (štvrtá komora) z  19. septembra 2013 (návrh na začatie prejudiciálneho konania, ktorý podal Conseil d’État — Francúzsko) — Conseil national de l’ordre des médecins/Ministre de l’Enseignement supérieur et de la Recherche, Ministre des Affaires sociales et de la Santé (Voľný pohyb osôb — Sloboda usadiť sa — Slobodné poskytovanie služieb — Smernica 2005/36/ES — Uznávanie odborných kvalifikácií — Povolanie zubného lekára — Osobitosť a odlišnosť od povolania lekára — Spoločná odborná príprava)

23.11.2013   
            
            
               SK
            
            
               Úradný vestník Európskej únie
            
            
               C 344/36
            
         Rozsudok Súdneho dvora (štvrtá komora) z 19. septembra 2013 (návrh na začatie prejudiciálneho konania, ktorý podal Conseil d’État — Francúzsko) — Conseil national de l’ordre des médecins/Ministre de l’Enseignement supérieur et de la Recherche, Ministre des Affaires sociales et de la Santé
   (Vec C-492/12) (1)
   
   (Voľný pohyb osôb - Sloboda usadiť sa - Slobodné poskytovanie služieb - Smernica 2005/36/ES - Uznávanie odborných kvalifikácií - Povolanie zubného lekára - Osobitosť a odlišnosť od povolania lekára - Spoločná odborná príprava)
   2013/C 344/62
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobca: Conseil national de l’ordre des médecins
   
      Žalované: Ministre de l’Enseignement supérieur et de la Recherche, Ministre des Affaires sociales et de la Santé
   
      Za účasti: Conseil national de l’ordre des chirurgiens-dentistes
   
      Predmet veci
   
   Návrh na začatie prejudiciálneho konania — Conseil d’État (Francúzsko) — Výklad článku 36 smernice Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, s. 22) — Osobitosť a odlišnosť povolania zubára od povolania lekára — Prípustnosť vnútroštátnej právnej úpravy zavádzajúcej spoločné univerzitné vzdelávanie pre študentov medicíny a zubného lekárstva — Prípustnosť právnej úpravy vedúcej k praktizovaniu tej istej špecializácie lekármi aj zubármi
   
      Výrok rozsudku
   
   
               1.
            
            
               
                           a)
                        
                        
                           Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií, zmenená a doplnená nariadením Európskeho parlamentu a Rady (ES) č. 1137/2008 z 22. októbra 2008, sa má vykladať v tom zmysle, že nebráni tomu, aby členský štát vytvoril cyklus špecializovanej odbornej prípravy tak v oblasti medicíny, ako aj v oblasti zubného lekárstva, ktorej názov nezodpovedá špecializovaným odborným prípravám uvedeným, pokiaľ ide o tento členský štát, v prílohe V tejto smernice. Takáto špecializovaná odborná príprava môže byť prístupná iba osobám, ktoré ukončili základnú lekársku odbornú prípravu, ako aj osobám, ktoré ukončili a ktorým potvrdili štúdium v rámci základnej odbornej prípravy zubného lekára.
                        
                     
                           b)
                        
                        
                           Vnútroštátnemu súdu prislúcha overiť:
                           
                                       —
                                    
                                    
                                       či uvedená špecializovaná odborná príprava, keďže nespĺňa požiadavky stanovené v článkoch 24 a 34 uvedenej smernice, pokiaľ ide o základnú lekársku odbornú prípravu a základnú odbornú prípravu zubného lekára, nevedie k vydaniu dokladu o odbornej príprave lekára so základnou odbornou prípravou alebo dokladu o odbornej príprave zubného lekára so základnou odbornou prípravou a
                                    
                                 
                                       —
                                    
                                    
                                       či doklad udelený po ukončení uvedenej špecializovanej odbornej prípravy neoprávňuje osoby, ktorým nebol vydaný doklad o odbornej príprave lekára so základnou odbornou prípravou alebo doklad o odbornej príprave zubného lekára so základnou odbornou prípravou, na vykonávanie základného povolania lekára alebo zubného lekára.
                                    
                                 
                     
         
               2.
            
            
               Smernica 2005/36, zmenená a doplnená nariadením č. 1137/2008, sa má vykladať v tom zmysle, že nebráni tomu, aby predmety, ktoré patria do medicínskej oblasti, tvorili súčasť špecializovanej odbornej prípravy v oblasti zubného lekárstva.
            
         
      (1)  Ú. v. EÚ C 26, 26.1.2013.